2020 жылы Маңғыстауда тоғыз жаңа балабақша салынады
DATE: 23:32, 12 Қаңтар 2020 | GMT +5
TITLE: 2020 жылы Маңғыстауда тоғыз жаңа балабақша салынады
URL: https://kaz.inform.kz/news/2020-zhyly-mangystauda-togyz-zhana-balabaksha-salynady_a3602912/
META: DATE: 23:32, 12 Қаңтар 2020 | GMT +5
TOTAL WORDS: 156
AUTHOR(S):
TEXT: Білім нысандары Шығыс-1, 32, 34-шағынаудандар мен жаңа тұрғын-үй кешендері жанынан ашылмақ. Сондай-ақ, 2 мектептің құрылысы да басталады. Өңір табиғи өсім жағынан еліміз бойынша көш бастап тұр. Тиісінше, облыста 3 ауысымды мектептер саны да азаймай отыр. Мәселен, облыс бойынша былтыр 6 білім ордасында оқушылар үш ауысымда оқыса, биыл 9 мектеп осы жүйеге көшкен. Осыған орай, мектеп пен балабақша санын көбейту жоспарланып отыр. Жекешелік-мемлекеттік әріптестік арқылы ашу қолайлы саналады. Соңғы 3 жылда 90 балабақша осылай салынса, былтыр Ақтауда 3 көпфункционалды спортзал ашылып, 5 балабақша күрделі жөндеуден өткен. Нәтижесінде балабақшада кезек азайып, 3-6 жастағы бала саны 100% қамтылған. Биыл да түрлі жобалар жоспарланып отыр. «Мұнайлы мен Ақтау қаласы. Статистикалық анализ бойынша балалардың саны алдымыздағы 5 жылда 212 мың оқушыны құрайды. Әрине, мектептер, балабақша тапшылығы болыр тұр. Алдағы уақытта 31 жекешелік-мемлекеттік жобаны жүзеге асыруды жоспарлап отырмыз. Ақтау қаласынан, оның ішінде 2240 орындық 9 балабақша, 600 орындық 2 мектеп құрылысы және 20 мектептің асханаларын сенімгерлікке беру. Құжаттары дайын», -дейді Асқар Сейдалиев
